KOMISSION ASETUS (EY) N:o 1899/98,
annettu 4 päivänä syyskuuta 1998,
naudanliha-alalla säädettyjen palkkiojärjestelmien soveltamista koskevista yksityiskohtaisista säännöistä annetun asetuksen (ETY) N:o 3886/92 muuttamisesta emolehmäpalkkio-oikeuksien käytön osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (1), sellaisena kuin se on viimeksi muutettuna asetuksella (EY) N:o 1633/98 (2), ja erityisesti sen 4 f artiklan 4 kohdan,
sekä katsoo, että
naudanliha-alan yhteisestä markkinajärjestelystä annetussa neuvoston asetuksessa (ETY) N:o 805/68 säädettyjen palkkiojärjestelmien soveltamista koskevista yksityiskohtaisista säännöistä ja asetusten (ETY) N:o 1244/82 ja (ETY) N:o 714/89 kumoamisesta 23 päivänä joulukuuta 1992 annetun komission asetuksen (ETY) N:o 3886/92 (3), sellaisena kuin se on viimeksi muutettuna asetuksella (EY) N:o 2502/97 (4), 33 artiklan 4 kohdassa vahvistetaan emolehmäpalkkio-oikeuksien käytön vähimmäismäärä 90 prosentiksi ja säädetään käyttämättömien oikeuksien siirtämisestä reserviin siten, että kansalliseen reserviin vuosina 1997 ja 1998 siirrettyjä oikeuksia ei voida jakaa uudelleen vuosien 1998 ja 1999 osalta; asetuksen (ETY) N:o 805/68 4 f artiklan 4 kohta on muutettu viimeisimmässä toisinnossaan siten, että vuonna 1999 jatketaan komissiolle annettua valtuutusta toteuttaa toimenpiteitä niiden emolehmäpalkkio-oikeuksien osalta, joita tuottajat eivät ole käyttäneet; markkinatilanne tekee suotavaksi tuotannon hallintaa koskevien toimenpiteiden jatkamisen; tämän vuoksi kyseistä toimenpidettä on syytä jatkaa vuodella, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 3886/92 33 artiklan 4 kohdassa ilmaisu "vuosien 1997 ja 1998 osalta" ilmaisulla "vuosien 1997, 1998 ja 1999 osalta".
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 4 päivänä syyskuuta 1998.